હવે શું? મોટા ઉદ્યોગપતિ એટલે આયોજન વિના કોઈ કામ કરે જ નહીં. અમિતાભ અને એના સાથી મિત્રો સાથે બેસી એમણે કાર્યક્રમની એક બ્લુપ્રિન્ટ બનાવી. બધાના મનમાં એક વિચાર અને એક ભાવ ખૂબ દૃઢ હતો કે આ વંચિત બાળકોને સુંદર શાળા આપવી જેથી બાળકોને આવવાનું મન થાય. પાયાની જરૂરિયાતોને અદ્યતન બનાવવી જેથી આવેલો બાળક આખો દિવસ ત્યાં રહે. વાતાવરણ એટલું સુંદર હોય કે મધ્યાહન ભોજન લઇ એને ભાગી જવાનું મન જ ના થાય.